குழந்தைகள் ‘புரத ஆற்றல் போதாமை நோயால்’ கடுமையாகப் பாதிக்கப்பட்டுள்ளனர். (இந்நோய்க்கு மருத்துவத் துறையில் குவாசியோக்கார் என்று பெயர் என்பதைப் பின்னர் நான் தெரிந்துகொண்டேன். ஆப்ரிக்க நாடான கானாவின் கடற்கரைப் பகுதியில் வாழும் மக்கள் பேசும் கா மொழியில் இதன் பொருள்: அடுத்த குழந்தை பிறந்ததும் முதல் குழந்தைக்கு வரும் நோய். அதாவது, அடுத்த குழந்தை பிறந்தவுடன் முதல் குழந்தைக்குத் தாய்ப்பால் நிறுத்தப்படுகிறது. வேறு சத்துணவுக்கு வசதியில்லை.) “பயாபெராவில் இருப்பதுபோல அது இங்கு பெருமளவில் உள்ளது” என்கிறார் தோழர் மருத்துவர். “சிற்றூர்களில் நான் முன்பும் பணியாற்றியுள்ளேன். ஆனால், இதைப் போல எப்போதுமே பார்த்ததில்லை.